Datblygu Geirfa Ddaearyddol: Gofyn Cwestiynau Daearyddol

Wrth drafod, annog y dysgwyr i arsylwi, a disgrifio a thynnu llun nodweddion dynol a ffisegol.

Siarad Daearyddiaeth
· Beth ydw i’n gallu ei weld?
· Beth ydw i’n gallu ei wneud?
· Beth hoffwn ei wneud?

Gwneud Daearyddiaeth
· Beth allai/ pobl ei wneud mewn man arbennig y tu mewn/y tu allan i adeilad/ ysgol?
· Beth fydden nhw’n wisgo? Pam?
· Beth fydden nhw’n ei ddefnyddio? Pam?
· Gyda phwy fydden nhw’n siarad?
· Am beth fydden nhw’n siarad?

Defnyddio Synhwyrau
· Beth efallai y gallaf ei weld mewn safle arbennig y tu mewn/ y tu allan/ ardal leol?
· Beth efallai y gallaf ei glywed?
· Beth efallai y gallaf ei deimlo?
· Beth efallai y gallaf ei flasu?

Datblygu iaith ddaearyddol benodol
· Lleoliadol (y tu ôl i’r ysgol, i’r chwith o’r llyn, i’r gogledd o’r siop)
· Disgrifiadol (tref swnllyd, fferm dawel)
· Cymharol (Mae mwy o siopau yn y pentref yma na ble rydw i’n byw)
· Gwerthusol (parc prydferth, stryd brysur)
· I fynegi barn (Rydw i’n hoffi…; Y peth gorau am… ydy; Mae….yn difetha…)
· ac i gyfiawnhau datganiadau (….oherwydd/achos….)

Gwybodaeth a Dealltwriaeth o Leoedd
· Ble mae’r lle? Ym mha sir/wlad? Dangoswch eu leoliad ar fap o Gymru. Enwch bob nodwedd gyfarwydd y gellwch ei gweld.
· Sut mae’r tir yn cael ei ddefnyddio? Pa ddefnydd sy’n cael ei wneud o bob adeilad? Pa fath o waith mae pobl yn ei wneud yno?
· Beth mae pobl/plant yn ei wneud yn eu amser hamdden?
· Beth ydy’r berthynas rhwng sut mae’r tir yn cael ei ddefnyddio a beth mae pobl yn ei wneud yn yr ardal yma?
· Beth sy’n debyg yn yr ardal yma i ardal yr ysgol? Beth sy’n wahanol?

Daearyddiaeth ffisegol/ nodweddion naturiol
· Beth ydych chi’n ei weld?
· Sut dirwedd sydd yno?
· Ble mae’r afon, llyn, bryn, mynydd, ayyb?
· Ydy’r tirwedd yn wastad neu’n fynyddig?
· Ydych chi’n gallu dilyn cwrs yr afon?
· Ydych chi’n gallu gweld pridd neu greigiau?
· Ydych chi’n gallu dweud rhywbeth am y tywydd?
· Pa dymor ydy hi?
· Beth sy’n digwydd i’r glaw pan mae’n syrthio ar y bryniau? Ble mae’n mynd?
· Ydych chi’n gallu gweld planhigion/anifeiliaid?
· Oes yna goed yn yr ardal? Ble? Pa rai?
· Ydy’r tir yn cael ei ddefnyddio ar gyfer pori neu i dyfu rhywbeth? Ble? Pam?

Daearyddiaeth ddynol/nodweddion dynol
· Ydy’r lle yn y wlad neu yn y dref?
· Ydych chi’n gallu gweld pentrefi, trefi neu ddinasoedd?
· Ydych chi’n gallu gweld tai, eglwys, capel, ysbyty…?
· Ydych chi’n meddwl bod llawer o bobl yn byw yma?
· Pa fath o waith mae’r bobl leol yn ei wneud?
· Beth mae pobl yn ei wneud yn eu hamser hamdden?
· Sut mae’r tir yn cael ei ddefnyddio?
· Pa fath o adeiladau sydd yma?
· Sut mae pob adeilad yn cael ei ddefnyddio?
· O ba fath o ddefnyddiau mae’r adeiladau’n cael eu gwneud?
· Sut fyddech chi’n teithio neu’n symud o gwmpas yr ardal?
· Ble mae pobl yn siopa?

Daearyddiaeth yr amgylchedd
· Ydych chi’n hoffi’r lle hwn? Pam?
· Ydych chi’n casáu rhywbeth yma?
· Oes rhywbeth yn difetha’r lle? Beth?
· Beth allech chi wneud i wella’r ardal?
· Ydych chi’n meddwl bod pobl wedi newid yr ardal? Sut? Pam? Beth? Pryd?
· A ddylai’r lle yma gael ei warchod a’i ddiogelu?
· Oes rhai adeiladau wedi eu hatgyweirio? Pa rai? Pam?
· Pa ddefnyddiau a ddefnyddiwyd i’w hadeiladu?
· Ydych chi’n gallu enwi unrhyw ddefnydd naturiol sydd i’w gael yno?
· Oes yna unrhyw blanhigion/anifeiliaid sy’n arbennig i’r ardal?
· Ydy’n e’n le gwerth ymweld ag e? Pam? Pryd? Sut?
